ऑस्ट्रेलिया के कप्तान रिकी पॉन्िंटग महान बल्लेबाज सर डोनाल्ड ब्रैडमैन को उनके सौवें जन्मदिन पर 27 अगस्त को यहां एक विशेष रात्रिभोज में सम्मानित करेंगे। रात्रिभोज यहां के वेस्टिन होटल में होगा और इसका आयोजन सर डोनाल्ड ब्रैडमैन के ऑस्ट्रेलियाई समाज को दिए योगदान को बताने के लिए किया जाएगा। क्रिकेट ऑस्ट्रेलिया के मुख्य कार्यकारी अधिकारी जेम्स सदरलैंड ने कहा कि विशेष रात्रिभोज ऑस्ट्रेलियाई क्रिकेट को उनके योगदान को बताने के साथ ही यह बताने के लिए भी है वह महान क्रिकेटर के साथ ही कितने महान प्रशासक थे। यह रात्रिभोज इस वर्ष के महत्वपूर्ण आयोजनों में से एक होगा और हमें इस बात की बहुत खुशी है कि पॉन्टिंग ने इस आयोजन में उपस्थित होने के साथ ही इसमें महत्वपूर्ण भूमिका निभाने के लिए अपनी सहमति जताई है।